钦定古今图书集成/明伦汇编/氏族典/第189卷 > 萧挞凛
## 钦定古今图书集成/明伦汇编/氏族典/第189卷 > 萧挞凛

按《辽史萧挞凛传》：“挞凛，字驼宁，思温之再从侄。父术
鲁列，善相马，应历间为马群侍中。挞凛幼敦厚，有才
略，通天文。保宁初，为宿直官，累任囏剧。统和六年，改
南院都监。从驾南征，攻沙堆，力战被创。明年，加右监
门卫上将军，检校太师，遥授彰德军节度使。十二年，
夏人梗边，皇太妃受命总乌古及永兴宫，分军讨之。”
挞凛为阻卜都详稳，凡军中号令，太妃并委挞凛。师
还，以功加兼侍中，封兰陵郡王。十五年，挞凛以诸部
叛服不常，上表乞建三城以绝边患，从之。俄召为南
京统军使。二十年，伐宋，至澶渊，宋主军于城隍间，未
接战，挞凛按视地形，取宋之羊观、盐堆、凫雁中伏弩。
卒。子慥古，南京统军使。